**Memoriu de prezentare**

**în vederea obţinerii Acordului de mediu**

**Cuprins**

Pag.

**I. DENUMIREA PROIECTULUI** **3**

**II. TITULAR** **3**

**III. DESCRIEREA PROIECTULUI** **4**

III.1. Rezumat al proiectului 4

III.2. Justificarea necesităţii proiectului 4

III.3. Planşe reprezentând limitele amplasamentului 4

III.4. Formele fizice ale proiectului 4

III.5. Localizarea proiectului 7

III.6. Caracteristicile impactului potenţial 8

**IV. SURSE DE POLUANŢ SI INSTALATII PENTRU RETINEREA, EVACUAREA, SI DISPERSIA POLUANTILOR IN MEDIU** 8

IV.1. Protecţia calităţii apei 8

IV.2. Protecţia aerului 9

IV.3. Protecţia împotriva zgomotului şi vibraţiilor 9

IV.4. Protecţia împotriva radiaţiilor 10

IV.5. Protecţia solului şi a subsolului 10

IV.6. Protecţia ecosistemelor terestre şi acvatice 10

IV.7. Protecţia aşezărilor umane şi a altor obiective de interes public 10

IV.8. Gospodărirea deşeurilor generate de amplasament 11

IV.9. Gospodărirea substanţelor şi preparatelor toxice şi periculoase 12

**V. PREVEDERI PENTRU MONITORIZAREA MEDIULUI** 12

**VI. JUSTIFICAREA ÎNCADRĂRII PROIECTULUI, DUPĂ CAZ, ÎN PREVEDERILE**

**ALTOR ACTE NORMATIVE NAŢIONALE CARE TRANSPUN LEGISLATIA**

**COMUNITARA** 12

**VII. LUCRĂRI NECESARE ORGANIZĂRII DE ŞANTIER** 13

**VIII. LUCRĂRI DE REFACERE A AMPLASAMENTULUI LA FINALIZAREA INVESTIŢIEI, IN CAZ DE ACCIDENTE SI/SAU LA INCETAREA ACTIVITATII** 17

**IX. ANEXE** ..............................................................................................................19

Certificatul de Urbanism nr. 58/21.03.2018 emis de Primăria Cernavodă – 1ex.

Plan de încadrare în zonă (1:10.000) - 1 ex.

Plan de amplasament (1:1000) - 1 ex.

Plan de situaţie (1:500) - 1 ex.

**I. DENUMIREA PROIECTULUI**

**Demolare decantori 0-7061-TK 2.1 / TK 2.2 / TK 2.3, in zona STA (proprietate CNE Cernavodă)**

Prezenta documentaţie s-a întocmit în vederea obţinerii Acordului de mediu, în urma *parcurgerii etapei de evaluare iniţială asupra mediului*, conform Deciziei nr. 7017RP / 24.07.2018 emisa de Agentia pentru Protectia Mediului Constanta.

Conform Deciziei, mai sus referentiate, emisa de Agentia pentru Protectia Mediului Constanta, proiectul propus:

- intra sub incidenta HG nr. 445/2009 privin evaluarea impactului anumitor proiecte publice si private asupra mediului, fiind incadrat in Anexa II, pct. 13, lit. a;

- nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind pe strada Medgidiei nr. 2, oraş Cernavodă.

**II. TITULAR**

***Societatea Naţională “Nuclearelectrica” S.A – Sediul Central***

Înregistrare la Registrul Comerţului cu nr. J40/7403/1998

Cod fiscal: RO 10874881

Adresa: str. Polonă Nr. 65, sector 1, C.P. (PO Box) 22-102, Bucureşti ROMANIA

Telefoncentrală: +4021/203.82.00.

FAX:+4021/316.94.00.

E-Mail:office@nuclearelectrica.ro

Adresa web: [www.nuclearelectrica.ro](http://www.nuclearelectrica.ro/)

***Pentru Sucursala CNE Cernavodă***

Înregistrare la Registrul Comerţului cu nr. J13/3442/2007

Cod unic de înregistrare : CUI RO 22554619/12.10.2007

Adresa: str. Medgidiei Nr. 2, C.P. # 42, Cernavodă ROMANIA

Cod poştal 905200

Telefon centrală : +40241/239.340÷346

FAX: 0241/239.266

e-mail:[corespondenta@cne.ro](mailto:corespondenta@cne.ro)

Adresa web: [www.cne.ro](http://www.cne.ro/)

**Reprezentant legal :** Director CNE Cernavodă Dan Bigu**.**

**Responsabil pentru protecţia mediului:** Dr. Irina Florenţa Marin – Expert CNE I.

#### III. DESCRIEREA PROIECTULUI

III.1. Rezumat al proiectului

Obiectul prezentului proiect îl constituie demolarea decantorilor 71610-TK 2.1, TK 2.2 si TK 2.3, in zona STA proprietate CNE Cernavodă. In prezent decantorii sunt indisponibili pentru exploatare si nu sunt alimentati la retea.

III.2. Justificarea necesităţii proiectului

Statia de Tratare a Apei din incinta CNE Cernavoda este destinata producerii apei filtrate pentru circuitele de racire si a apei demineralizate pentru adaos in sistemele Centralei. In vederea retehnologizarii statiei, se impune, inainte de implementarea fazei I din etapa a II-a de modernizare STA, demolarea decantorilor 0-71610-TK 2.1, TK 2.2 si TK 2.3, construite in anul 1985, avand la baza un proiect ISPE. S-a aprobat pentru casare prin Decizia nr. 150 din 07.10.2014 a Consiliului de Administratie al S.N.Nuclearelectrica S.A.

III.3. Planşe reprezentând limitele amplasamentului proiectului, inclusiv orice suprafaţă de teren solicitată pentru a fi folosită temporar

Lucrarile de demolare a decantorilor 0-71610-TK 2.1, TK 2.2 si TK 2.3 vor fi efectuate pe intrega suprafata a fundatiilor acestora conform planurilor anexate.

Suprafaţa ocupată de decantorii 0-71610-TK 2.1, TK 2.2 si TK 2.3 este de 267 m2, conform Certificatului de Urbanism nr. 58/21.03.2018 emis de Primăria Cernavodă. Imobilul este evidentiat cadastral cu nr. 100480, înscris în Cartea Funciară a UAT Cernavoda, proprietate SNN-Nuclear Electrica S.A. Bucuresti sucursala CNE Cernavodă.

Incinta CNE Cernavodă are o suprafaţă de 723.051,00 m2, conform Certificatului de atestare a dreptului de proprietate asupra terenurilor seria M 03 nr. 5415 emis la data de 25.04.2000 de Ministerul Industriei şi Comerţului.

III.4. Formele fizice ale proiectului

*>> Profilul şi capacităţile de producţie*

Proiectul propus nu prevede realizarea unei noi capacităţi de producţie, ci numai demolarea decantorilor 0-71610-TK 2.1, TK 2.2 si TK 2.3 proprietate CNE Cernavoda, indisponibile pentru exploatare, scoase din uz si casate conform prevederilor legale.

*>> Descrierea instalaţiei şi a fluxurilor tehnologice existente pe amplasament*

Structura este alcatuita dintr-o baza de sustinere din beton armat, intre cotele 14.00 NMB si cota 22.10 NMB.

Structura de beton este formata din doua grinzi circulare :

- Grinda de fundatie cu dimensiunile de 140x100 in forma de T ingropate in pamant, din beton armat C16/20 si asezata pe un beton de egalizare. Diametrul grinzii de fundatie, ax este ø 990. Cota superioara a grinzii de fundatie este la 13.50.

-Grinda de reazem a bazinului are cota superioara la 22.10 NMB. Dimensiunea grinzii de reazem este de 85x110 si este executata din beton C16/20si armata cu PC 60-N.

Intre cele doua grinzi se gasesc stalpi de sustinere a grinzii inelare cu dimensiunile de 70x90 si inaltime de 5.5 m. Armaturile sunt de ø32.

Acesti decantoari nu sunt racordati la reteaua de apa si nu poseda instalatii de electrificare, nemaifiind utilizati de 6 ani.

Prin lucrările sale, proiectul nu realizează instalaţii industriale ale căror fluxuri tehnologice să poată fi descrise.

*>> Descrierea proceselor de producţie ale proiectului propus în funcţie de specificul investiţiei, mărimea, capacitatea*

Proiectul propus nu presupune construirea unor instalaţii industriale în care să se realizeze procese de producţie.

*>> Materiile prime, energia şi combustibilii utilizaţi cu modurile de asigurare ale acestora*

Pe perioada organizării de şantier nu sunt necesare materii prime.

Asigurarea combustibililor necesari utilajelor folosite pe perioada desfăşurării lucrărilor de demolare, va fi în responsabilitatea executantului şi nu va exista gospodărie de combustibil în zonă. Cantităţile de combustibili necesare executării lucrărilor vor fi asigurate de firme specializate, cu respectarea reglementărilor în vigoare.

Pentru lucrările de demolare este necesară asigurarea energiei electrice.

*>> Racordarea la reţelele utilitare existente în zonă*

Specificul lucrărilor nu necesită decât racordarea la reţeaua de apă, pentru stropirea amplasamentului în vederea limitării emisiilor de praf. In imediata apropiere a amplasamentului există reţele de apă potabilă şi de incendiu, proprietate CNE Cernavoda, care pot fi folosite prin racord provizoriu.

Apa de incendiu poate fi asigurata, in caz de nevoie, si cu autoutilitara de stins incendiu, proprietate CNE Cernavoda.

*>> Descrierea lucrărilor de refacere a amplasamentului în zona afectată de execuţia lucrărilor*

După terminarea lucrărilor, toate utilajele şi echipamentele care au concurat la execuţie, precum şi deşeurile rezultate, vor fi evacuate de pe şantier.

Refacerea amplasamentului afectat si readucerea lui la starea iniţială, nu constituie obiectul acestiu proiect de lucrare.

*>> Căi noi de acces sau schimbări ale celor existente*

În cazul acestei lucrări nu sunt necesare căi de acces provizorii la punctele de lucru şi la organizarea de şantier.

Se vor folosi căile de acces deja existente pentru transportul şi utilizarea echipamentelor si utilajelor necesare.

*>> Resurse naturale folosite în construcţie şi funcţionare*

În cazul execuţiei acestei lucrări, principala resursa naturala utilizata este apa necesară stropirii suprafetelor de beton care urmeaza sa fie demolate.

*>> Metode folosite în construcţie*

In cadrul acestui proiect se folosesc metode clasice pentru lucrări de demolare, respectiv: spargere beton cu Pikonu-ul / foarfeca hidraulica.

>> *Planul de execuţie, cuprinzând faza de construcţie, punerea în funcţiune, exploatare, refacere şi folosire ulterioară*

Execuţia lucrărilor de demolare va fi eşalonată pe parcursul a **6 saptamani** şi va începe imediat după obţinerea Autorizaţiei de desfiinţare conform Legii 50/1991 cu completarile si modificarile in vigoare, cu acordul beneficiarului de lucrare.

**Lucrările pentru demolarea decantorilor 0-71610-TK 2.1, TK 2.2 si TK 2.3 constau în:**

**- lucrari de montaj schela pana la cota de sus a decantorilor, pentru protectia si siguranta deplasarii lucratorilor;**

**- demolarea cu echipamente mecanice a structurii de rezistenta a decantorilor;**

**- evacuare deseuri de beton (stalpi de beton, grinzi inelare), rezultate din demolare.**

Pentru execuţia acestor lucrări se vor folosi următoarele scule şi utilaje specifice: macara de 30 tone, încărcător frontal pe pneuri, mijloace de transport (autobasculante, autoremorchere cu remorci trailer), Pikon si foarfeca hidraulica.

Depozitarea materialelor rezultate în urma lucrărilor se va face initial pe amplasamentul fundatiei decantorilor, iar mai apoi pe portiunile amplasamentului eliberate succesiv, urmând a fi transportate şi evacuate zilnic conform HG 1061/2008 privind transportul deseurilor periculoase si nepericuloase pe teritoriul Romaniei, functie de clasificarea atribuita prin aplicarea HG 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase.

*>> Relaţia cu alte proiecte existente sau planificate*

De menţionat că în incinta CNE nu mai sunt proiecte, existente sau planificate, în legătură cu proiectul de faţă sau în vecinătatea acestuia, care ar putea să ducă la un impact cumulat.

Dezafectarea acestor decantori nu are impact asupra functionarii instalatiilor invecinate, retehnologizate.

*>> Detalii privind alternativele care au fost luate în considerare*

S-a ales varianta demolarii decantorilor in urma calculelor tehnice si economice de eficienta a lucrarilor de retehnologizare, etapa II de modernizare.

*>> Alte activităţi care pot apărea ca urmare a proiectului*

Terenul rezultat in urma lucrarilor aferente proiectului urmeaza sa fie utilizat intr-o alta etapa a lucrarilor de retehnologizare.

*>> Alte autorizaţii cerute pentru proiect*

Autorizatiile cerute pentru realizarea proiectului sunt cele solicitate prin Certificatul de Urbanism nr. 58/21.03.2018 emis de Primăria Cernavodă, prezentat în Anexe si Autorizatia de demolare ce urmeaza a fi emisa conform Legii 50/1991 privind autorizarea lucrarilor de constructii.

III.5. Localizarea proiectului

*>> Distanţa de graniţă*

Amplasamentul este în intravilanul oraşului Cernavodă, distanţa faţă de graniţa cu Bulgaria fiind de aproximativ 68 km.

*>> Hărţi, fotografii ale amplasamentului care pot oferi informaţii privind caracteristicile fizice ale mediului, atât naturale, cât şi artificiale şi alte informaţii*

Amplasamentul decantorilor 0-71610-TK 2.1, TK 2.2 si TK 2.3 este în incinta CNE Cernavodă şi este prezentat în planurile anexate vizate spre neschimbare prin emiterea Certificatului de Urbanism nr. 58/21.03.2018.

III.6. Caracteristicile impactului potenţial

Pe parcursul execuţiei lucrărilor de demolare, va exista un nivel redus de poluare a aerului, datorită emisiilor de praf şi a noxelor rezultate din functionarea utilajelor de lucru.

Se va asigura respectarea prevederilor Legii 104/2011 privind calitatea aerului înconjurător şi STAS 12574/87 privind protecţia atmosferei, utilizând numai utilaje şi mijloace de transport conforme, care sa detina verificarea tehnica la zi, ale căror emisii vor respecta cerinţele reglementărilor în vigoare. Utilizarea unor astfel de utilaje va face posibilă şi limitarea nivelului de zgomot, respectând astfel prevederile HG 1756/2006 privind limitarea nivelului de zgomot în mediu produs de echipamentele destinate utilizării în exteriorul clădirilor.

Nu este necesară asigurarea protecţiei apelor de suprafaţă, iar pentru protecţia apelor subterane se vor lua măsuri de bună organizare a lucrărilor si de preventie astfel încât să se evite deversări de diverse materiale (în special lichide) pe sol.

Impactul asupra solului va fi diminuat pe cât posibil prin folosirea unor suprafeţe de teren cât mai reduse, suprafeţe ce vor fi curăţate la terminarea lucrărilor. Se va utiliza metoda de stropire a frontului de lucru pentru evitarea emisiilor de particule (praf).

Se evalueaza ca execuţia lucrărilor de demolare are un impact nesemnificativ asupra sănătăţii umane şi a mediului înconjurător.

**IV. SURSE DE POLUANŢI ŞI INSTALATII PENTRU RETINEREA, EVACUAREA, SI DISPERSIA POLUANTILOR IN MEDIU**

Impactul asupra mediului pe întreaga perioadă a realizării lucrărilor de demolare va fi nesemnificativ, temporar, local, doar în zona frontului de lucru şi doar pe timpul lucrarilor de execuţie.

*Pe toată durata execuţiei, nu vor fi procesate, stocate, depozitate, transportate, manipulate ori tratate sau eliberate în mediu materiale sau substanţe înalt, mediu sau slab active, ori toxice sau periculoase.*

Nu există surse semnificative de poluare a factorilor de mediu, astfel încât să fie necesare instalaţii pentru reţinerea, evacuarea şi dispersia poluanţilor.

IV.1. Protecţia calităţii apelor

In timpul realizării lucrărilor cantităţile necesare de apă sunt considerate reduse, şi vor fi utilizate în special pentru stropirea fronturilor de lucru, cu scopul diminuării emisiilor de praf. Astfel, nu vor rezulta practic ape uzate, care să necesite tratarea şi evacuarea lor de pe şantier.

Personalul executant va avea acces la grupurile sanitare existente la clădirile din zonă, aflate în zona protejata aferenta sucursalei CNE Cernavoda.

In condiţii meteorologice extreme se vor întrerupe lucrările, pentru a diminua impactul asupra mediului.

Executantul va adopta toate măsurile necesare pentru evitarea poluării accidentale, în special cu produse petoliere, ca urmare a exploatării utilajelor de lucru, prin asigurarea mijloacelor de interventie de urgenta in cazul scurgerilor accidentale conform procedurilor CNE Cernavoda.

IV.2. Protecţia aerului

Lucrările de demolare a decantorilor 0-71610-TK 2.1, TK 2.2 si TK 2.3nu se constituie ca surse importante de poluare şi nu necesită instalaţii pentru reţinerea, evacuarea şi dispersia poluanţilor în aer.

Poluantii atmosferici specifici utilajelor se vor incadra in limitele reglementate, conformarea fiind data prin incadrarea in termenul de inspectie tehnica periodica. Orice situatie anormala depistata va conduce la scoaterea din uz a utilajului si inlocuirea cu unul corespunzator.

Pe perioada executării lucrărilor de demolare, praful va fi redus prin stropirea frontului de lucru cu apă, preluată din reţelele existente pe amplasamentul CNE Cernavoda.

Executantul are obligaţia de a asigura condiţiile necesare pentru ca emisiile de poluanţi în aer, provenite de la utilajele folosite pe şantier să respecte prevederile Legii nr. 104/2011 privind calitatea aerului înconjurător.

In situaţii meteorologice nefavorabile (temperaturi ridicate, vânt puternic) se va înceta activitatea.

O măsură simplă ce trebuie avută în vedere de executant este aceea de a menţine permanent curăţenia în zona de lucru şi pe căile de acces.

IV.3. Protecţia împotriva zgomotului şi vibraţiilor

Executantul trebuie să folosească utilaje şi echipamente performante, care să nu producă zgomot peste nivelul admis de reglementările în vigoare.

Se vor respecta prevederile HG 1756/2006 privind limitarea nivelului de zgomot în mediu produs de echipamentele destinate utilizării în exteriorul clădirilor.

Se estimeaza ca nivelul de zgomot pe perioada desfasurarii lucrarilor se va incadra in valorile admisibile stabilite in STAS 10009/88.

Zonele populate ale orasului Cernavoda si respectiv ale comunei Saligny, se estimeaza ca nu vor fi afectate de zgomotul asociat lucrarilor de demolare a decantorilor 0-71610-TK 2.1, TK 2.2 si TK 2.3

IV.4. Protecţia împotriva radiaţiilor

*Pe toată durata execuţiei lucrărilor nu vor fi utilizate, depozitate, transportate, manipulate ori tratate sau eliberate în mediu materiale sau substanţe radioactive.*

IV.5. Protecţia solului şi a subsolului

In amplasament, in zona unde se desfasoara lucrarile, nu există surse de poluare a solului şi subsolului care să necesite instalaţii de reţinere, evacuare sau tratare a poluanţilor.

Efectele posibile de impact asupra solului şi subsolului se pot datora în principal scurgerilor accidentale de combustibili/lubrifianţi, lichid de racire aferente utilajelor, împrăştierii materialelor rezultate, depozitării inadecvate a deşeurilor ce se vor depozita temporar pentru valorificare sau eliminare ulterioară prin firme specializate şi autorizate.

Aceste pericole cu impact potential asupra solului si subsolului se vor elimina prin aplicarea procedurilor CNE Cernavoda referitoare la amenajarea si avertizarea zonei de lucru si desfasurarea lucrarilor concomitent cu asigurarea supravegherii adecvate a activitatii.

Pentru situaţii incidentale în zona de lucru se vor prevedea materiale absorbante, iar echipamentele/utilajele cu defecţiuni se vor opri până la remediere.

IV.6. Protecţia ecosistemelor terestre şi acvatice

Conform **Deciziei de evaluare iniţială nr. 7017RP /24.07.2018** , emisă de APM Constanţa, proiectul propus **nu intră** sub incidenţa art.28 din OUG 57/2007 privind regimul ariilor protejate, conservarea habitatelor naturale, a florei şi faunei sălbatice, cu modificările şi completările ulterioare.

IV.7. Protecţia aşezărilor umane şi a altor obiective de interes public

In jurul CNE Cernavodă, pe o rază de 1km, cât reprezintă zona de excludere, nu există localităţi şi populaţie cu domiciliu permanent.

Demolarea decantorilor 0-71610-TK 2.1, TK 2.2 si TK 2.3 nu interferează cu celelalte activităţi industriale din proximitatea zonelor de lucru.

Având în vedere faptul că nu sunt lucrări de anvergură, că vor fi limitate ca timp şi loc de execuţie, nu este necesară adoptarea unor măsuri suplimentare speciale pentru protecţia aşezărilor umane şi a altor obiective de interes public.

IV.8. Gospodărirea deşeurilor generate pe amplasament

Principalele tipuri/categorii de deseuri, codificate conform HG 856/2002, ce pot rezulta in faza de demolare sunt:

* + - * + Beton (17 01 01) 100 to
        + Fier si otel (17 04 05) 180 to
* Pământ si pietre, altele decat cele specificate la 17 05 03\* (17 05 04)
* Deseuri de ambalaje de materiale plastice (15 01 02), generate din activitatea personalului
* Deseuri de hartie si carton (20 01 01 - din activitati administrative),
* Deseuri menajere (20 03 01 - deşeuri municipale amestecate), generate din activitatea personalului
* Deseuri de sticla (15 01 07), generate din activitatea personalului
* Pamant contaminat de scurgerile de combustibili (17 05 03\*)

Din activitatea de demolare nu se preconizeaza a rezulta deseuri care sa conduca la un impact semnificativ asupra mediului, in situatia stocarii provizorii pe amplasamentul betonat. Deseurile rezultate se vor evacua in cel mai scurt termen posibil.

Deşeurile rezultate în urma lucrărilor, se vor colecta selectiv, transporta, stoca temporar în locuri special amenajate, existente pe amplasament, pe categorii şi vor fi predate in vederea valorificarii/eliminarii de catre operatori economici autorizati conform prevederilor *Legii nr. 211/15.11.2011* *privind regimul deşeurilor* (M.Of.nr.837/25.11.2011) şi *HG nr. 1061/10.09.2008* *privind transportul deşeurilor periculoase şi nepericuloase* (M.Of.nr.672/30.09.2008), precum şi a prevederilor “Ghidului privind gestionarea deşeurilor din construcţii şi demolări” coroborate cu procedurile CNE Cernavoda privind managementul deseurilor.

IV.9. Gospodărirea substanţelor şi preparatelor toxice şi periculoase

*Pe toată durata execuţiei, nu vor fi procesate, stocate, depozitate, transportate, manipulate ori tratate sau eliberate în mediu materiale sau substanţe radioactive, ori toxice sau periculoase.*

Mijloacele de transport/utilajele vor fi alimentate cu combustibil la unitatile specializate. Nu va exista depozit de combustibil in cadrul organizarii de santier.

**V. PREVEDERI PENTRU MONITORIZAREA MEDIULUI**

Impactul asupra mediului pe întreaga perioadă a realizării lucrărilor de demolare va fi nesemnificativ, temporar, local, doar în zona frontului de lucru şi doar pe timpul execuţiei, nefiind necesare măsuri de monitorizare a emisiilor de substanţe poluante pe factori de mediu.

In vederea pregatirii amplasamentului pentru desfasurarea lucrarilor efective de demolare a decantorilor TK 2.1, TK 2.2, TK 2.3, s-au efectuat activitati de scoatere de pe pozitie a componentelor si echipamentelor aferente sistemului de decantori, lucrari care au respectat conditiile din Autorizatia de mediu, emisa prin HG 1515/2008. Astfel, in perioada 20.11.2017-16.02.2018 s-au scos de pe pozitie echipamentele care au fost predate la magaziile CNE Cernavoda cu procese verbale de cantarire, aferente loturilor: 144, 147, 151, 154, 159, 7, 15, 25 intocmite conform procedurii SI-01365-A033 – Managementul deseurilor neradioactive la CNE Cernavoda.

**VI. JUSTIFICAREA ÎNCADRĂRII PROIECTULUI, DUPĂ CAZ, ÎN PREVEDERILE ALTOR ACTE NORMATIVE NAŢIONALE CARE TRANSPUN LEGISLAŢIA COMUNITARĂ**

Proiectul nu se incadreaza in prevederile altor acte normative nationale care transpun legislatia comunitara: Legea nr. 278/2013 privind emisiile industriale care transpune Directiva 2010/75/EU privind emisiile industriale - IED, Legea nr. 59/2016 privind controlul pericolelor de accident major in care sunt implicate substante periculoase care transpune Directiva 2012/18/UE privind controlul pericolelor de accidente majore care implica substante periculoase - Seveso III.

Desi amplasamentul este obiectiv Seveso cu risc major,  implementarea proiectului nu   va  duce la o crestere a riscului de accident major in care sunt implicate substante periculoase (proiectul nu implica utilizarea de substante periculoase, iar lucratorii vor fi instruiti cu privire la riscurile existente pe amplasament si comportamentul in caz de accident).

Din punctul de vedere al Legii 104/2011 privind calitatea aerului înconjurător, cu modificările şi completările ulterioare, ce transpune Directiva 2008/50/CE privind calitatea aeruluiînconjurător, se evalueaza că realizarea acestui proiect va afecta nesemnificativ calitatea aerului în zonă .

Se evalueaza ca realizarea acestui proiect nu va avea un impact semnificativ asupra factorului de mediu apa.

Gestionarea deşeurilorse va realiza conform procedurilor aprobate, Autorizatiei de Mediu a CNE Cernavodă şi actelor normative în vigoare, respectându-se Legea nr. 211/2011 privind regimul deşeurilor.

**VII. LUCRĂRI NECESARE ORGANIZĂRII DE ŞANTIER**

VII.1. Descrierea lucrărilor necesare organizării de şantier

Organizarea de şantier va consta in delimitarea zonei de lucru, cu panouri metalice, pentru a preveni imprastierea materialelor rezultate din demolare si restrictionarea accesului personalului in zona. Aceste panouri au caracter de provizorat şi vor fi evacuate la terminarea lucrărilor.

Exista acces la reţeaua de apă potabilă şi canalizare; în imediata apropiere a amplasamentului există clădiri dotate cu grupuri sanitare şi duşuri.

În cazul acestei lucrări nu sunt necesare căi de acces provizorii la punctele de lucru şi la organizarea de şantier.

Curăţenia şi întreţinerea mijloacelor de muncă, degajarea locului de lucru de materiale şi mijloace de lucru şi transportarea deşeurilor intră în sarcina executantului, respectandu-se prevederile legale si activitatile din contractul de executie.

La ieşirea din şantier, autovehiculele vor fi curăţate obligatoriu.

Lucrările din cadrul acestei investiţii se vor executa astfel încât să nu se blocheze căile de acces pentru circulaţia maşinilor si a autoutilitarei PSI la instalaţiile aflate în funcţiune şi în execuţie.

La terminarea lucrărilor, executantul va elibera suprafeţele folosite pentru organizarea de şantier şi va asigura curăţenia acestora, redându-le funcţionalitatea anterioară.

VII.2. Localizarea organizării de şantier

Organizarea de şantier va fi localizată în imediata vecinătate a decantorilor, pe platformele betonate adiacente.

VII.3. Descrierea impactului asupra mediului a lucrărilor organizării de şantier

Având în vedere că organizarea de şantier este una specifică şantierelor de construcţii care nu prevăd lucrări de anvergură deosebită, impactul asupra mediului va fi nesemnificativ, limitat la zona amplasamentului şi la perioada de execuţie a lucrărilor.

In timpul realizării lucrărilor, executantul va asigura protecţia mediului în vederea eliminării sau diminuării oricărui impact negativ, precum şi condiţiile de securitate şi sănătate a muncii pentru muncitorii din şantier, personal si populatie.

Ca măsuri recomandate ca uzuale pentru evitarea potenţialului impact al organizării de şantier asupra factorilor de mediu, se iau în considerare următoarele:

- **apa**: pentru evitarea potenţialului impact asupra apelor - se vor colecta şi evacua dirijat apele pluviale la sistemele de canalizare existente;

- **aer**: pentru reducerea emisiilor de substanţe poluante generate de echipamentele şi utilajele utilizate pe şantier se solicită executantului:

- drumurile utilizate pentru transportul deşeurilor pe amplasament, precum şi frontul de lucru vor fi stropite permanent cu apă pentru a reduce cantitatea de pulberi în suspensie;

- utilajele utilizate pentru lucru şi transport vor fi dotate cu motoare cu emisii reduse, ce nu vor depăşi nivelul admisibil de putere acustică, conform HG 1756/2006;

- transportul deşeurilor ce pot elibera particule se va face cu mijloace de transport acoperite;

- **zgomot şi vibraţii**: operarea vehiculelor care intrunesc conditiile tehnice necesare care sa evite depăşirea nivelului de zgomot prevăzut în STAS 10009/1988;

- **sol:** pentru preîntâmpinarea impactului asupra solului şi subsolului se solicită executantului colectarea, segregarea şi eliminarea controlată a tuturilor categoriilor de deşeuri (tehnologice, menajere) aferente organizării de şantier.

**In cazul poluării accidentale a solului (sau descoperii de soluri poluate) se va actiona conform prevederilor legale aplicabile, notificandu-se operativ Garda de Mediu si APM Constanta**

Executantul va respecta cerintele Conventiei de Mediu din cadrul contractului cu CNE Cernavoda pentru prevenirea poluării mediului, unde este stabilita modalitatea de acţiune pentru cazul unor situaţii excepţionale (conditii anormale de lucru), cum ar fi:

- incidente/situaţii periculoase la stocarea materialelor sau deşeurilor de orice fel;

- acţiunile personalului în momentul producerii de incidente;

- modul de anunţare a beneficiarului in caz de incidente/accidente, inclusiv evenimente cu potential impact asupra mediului, personalului, polpulatiei.

VII.4. Surse de poluanţi şi instalaţii pentru reţinerea, evacuarea, şi dispersia poluanţilor în mediu, în timpul organizării de şantier

**Apa**

Sursele de poluanti a factorului de mediu apa provenite de la organizarea de santier sunt:

- posibilele scurgeri accidentale de lubrefianti sau carburanti care ar putea rezulta datorita functionarii utilajelor si celorlalte mijloace de transport;

**Aer**

Lucrari care constituie potentiale surse de poluare:

- emisii de la mijloacele de transport/utilaje.

**Sol/Subsol**

Sursele posibile de poluare pot fi:

- posibilele scurgeri accidentale de lubrefianti sau carburanti care ar putea rezulta datorita functionarii utilajelor si celorlalte mijloace de transport folosite in cadrul organizarii de santier;

- spalarea mijloacelor de transport si a utilajelor in cadrul organizarii de santier in zone neamenajate;

- deversare ape uzate neepurate pe sol.

**Zgomot**

Sursele de zgomot sunt generate de:

- traficul vehiculelor grele;

- operarea/manevrarea mijloacelor de transport/utilajelor.

VII.5. Dotări şi măsuri prevăzute pentru controlul emisiilor de poluanţi în mediu

Datorită faptului că nu există surse semnificative de poluanţi nu sunt necesare instalaţii pentru reţinerea, evacuarea şi dispersia poluanţilor în mediu.

Pe toată perioada existenţei organizării de şantier, executantul va lua toate măsurile necesare, în vederea eliminării sau diminuării oricărui impact negativ asupra mediului, personalului si populatiei.

**Apa**

Masurile specifice de reducere a impactului asupra factorului de mediu apa sunt:

- utilajele si mijloacele de transport vor fi verificate periodic in vederea evitarii posibilitatii de aparitie a scurgerilor accidentale ca urmare a unor defectiuni ale acestora;

- interzicerea deversarii apelor uzate rezultate pe perioada desfasurarii lucrarilor in apele de suprafata, pe sol;

- depozitarea adecvata a materialelor in cadrul organizarii de santier pentru a evita pierderile si poluarea accidentala;

- spalarea mijloacelor de transport si a utilajelor se va face in zone special amenajate;

- se vor folosi de catre personal grupurile sanitare existente ale CNE Cernavoda.

**Aer**

In perioada de executie a lucrarilor de demolare se vor lua masuri de reducere a nivelului de praf, iar materialele trebuie depozitate in locuri special amenajate si ferite de actiunea vantului.

Materialele se vor transporta in conditii corespunzatoare, prin utilizarea de camioane cu bene/containere adecvate tipului de material transportat(acoperite) si asigurate contra imprastieii pe sol/carosabil.

Se vor evita activitatile de incarcare/descarcare din mijloacele de transport, a materialelor generatoare de praf in perioadele cu vant puternic.

Pe timpul depozitarii se vor stropi materialele pulverulente pentru a impiedica poluarea factorului de mediu aer cu pulberi sedimentabile.

Se vor efectua verificari periodice a utilajelor si mijloacelor de transport implicate in lucrarile de demolare, astfel incat acestea sa fie in stare tehnica buna si sa nu emane noxe peste limitele admise.

**Sol/Subsol**

Masurile specifice de reducere a impactului asupra factorului de mediu Sol/Subsol sunt:

- utilajele si mijloacele de transport vor fi verificate periodic in vederea evitarii posibilitatii de aparitie a scurgerilor accidentale ca urmare a unor defectiuni ale acestora;

- este interzisa deversarea apelor uzate rezultate pe perioada desfasurarii lucrarilor in spatiile naturale (pe sol);

- depozitarea corespunzatoare a materialelor si deseurilor rezultate;

- spalarea mijloacelor de transport si a utilajelor se va face in zone special amenajate;

- reparatiile utilajelor / mijloacelor de transport se vor face la unităţi specializate;

-se vor folosi pentru evacuarea de pe santier a materialelor si a deseurilor doar mijloace de transport care sa fie prevazute cu protectie impotriva imprastierii lor pe traseele de circulatie(acoperite).

**Deseuri**

In cadrul organizarii de santier se vor respecta pe langa prevederile legale referitoare la gestionarea deseurilor:

- procedurile CNE Cernavodă

- măsurile de prevenire şi/sau reducere a poluarilor accidentale

- activităţile de întreţinere periodică a utilajelor şi vehiculelor

- manipularea si depozitarea corespunzătoare a sculelor/utilajelor.

Se vor lua toate măsurile necesare pentru colectarea şi depozitarea temporara în condiţii corespunzătoare a deşeurilor industriale generate în perioada de realizare a lucrarilor şi pentru ca operaţiunile de colectare, transport, eliminare sau valorificare să fie realizate prin firme specializate şi autorizate conform cu cerinţele Legii 211/2011 privind regimul deşeurilor.

Prestatorul lucrarilor va fi obligat sa facă colectarea separată a tuturor deşeurilor generate funcţie de natura materialelor şi de posibilitatile de refolosire /valorificare, precum şi funcţie de gradul de contaminare sau nu cu substanţe periculoase, functie de conditionarile de autorizare aplicabile si de obligatiile din decizia autoritatii locale de mediu.

Depozitarea provizorie de scurta durata a deşeurilor generate în etapa de organizare de santier se va face conform procedurilor interne ale CNE Cernavodă şi legislaţiei aplicabile, numai în spaţii special amenajate în acest scop.

**Zgomot**

Masurile de diminuare a impactului:

- etapizarea lucrărilor pentru evitarea existentei mai multor surse generatoare de zgomot ;

- utilizarea corecta a echipamentelor de lucru.

**VIII. LUCRĂRI DE REFACERE A AMPLASAMENTULUI LA FINALIZAREA INVESTIŢIEI, IN CAZ DE ACCIDENTE SI/SAU LA INCETAREA ACTIVITATII**

Executantul este răspunzător de asigurarea unor măsuri minime pentru prevenirea riscurilor de producere a unor accidente:

- lucrările de demolare vor fi realizate de o firmă cu experienţă în domeniu, cu personal calificat şi autorizată pentru astfel de lucrări;

- pe toată durata lucrărilor se va asigura evacuarea ritmică a deşeurilor, respectându-se cerinţele reglementărilor în vigoare, a ghidurilor de specialitate privind gestionarea deşeurilor din construcţii şi demolări precum şi a celor privind stocarea temporară a deşeurilor;

- trebuie avut în vedere că în incinta CNE există şi alte instalaţii în funcţiune şi de aceea executantul trebuie să ia toate măsurile de protejare a vecinătăţilor;

- organizarea de şantier precum şi frontul de lucru vor fi semnalizate corespunzător;

- toate lucrările se vor executa numai cu respectarea măsurilor de securitate a muncii şi a normelor de prevenire şi stingere a incendiilor, specifice operaţiilor şi activităţilor ce se vor desfăşura.

**Proiectul nu implica lucrari care sa poata genera riscuri de accidente majore si/sau dezastre sau de schimbari climatice.**

Controlul permanent al execuţiei revine în sarcina supraveghetorului de lucrare.

Recepţia lucrărilor se face cu respectarea procedurilor CNE Cernavoda , care corespund “Normativului pentru verificarea calităţii şi recepţia lucrărilor de construcţii”.

**Aspecte referitoare la prevenirea şi modul de răspuns pentru cazuri de poluări accidentale:**

- în cazul poluării accidentale a solului cu diverse produse petroliere de la mijloacele de transport sau utilajele folosite pe şantier, executantul va anunţa operativ beneficiarul şi va acţiona conform procedurilor şi reglementărilor;

- întreţinerea, schimbul de ulei, repararea mijloacelor de transport precum şi a celorlalte utilaje angajate în lucrări, se va face numai în unităţi specializate şi autorizate;

- organizarea de şantier va dispune, prin grija executantului, de materiale absorbante, în vederea limitării posibilelor poluări accidentale.

**IX. ANEXE**

Intocmit: Cornelia Capitaneanu..........................................

Sef Atelier Sectie Servicii Generale

Verificat: Emil Postole..........................................

Sef Sectie Servicii Generale

Avizat: Dan Timoftei..............................................

Ing. Sef Departament Intertinere si Reparatii

I.F.Marin..............................................

Expert CNE I - Resp. Aut. de Mediu

Semnătura titularului:

**Director CNE Cernavodă**

**Dan Bigu**

.......................................